Olympiatoppen avventende til Brækhus
– Det er ingen grunn til å spekulere i dette. Vi avventer beslutningen til det internasjonale bokseforbundet og setter ikke i gang med noe før det foreligger en realistisk kvalikmulighet, sier sommeridrettssjef Marit Breivik til VG. Dette sier hun selv: Brækhus utelukker ikke Rio-satsing Ifølge bokseforbundet generalsekretær Erik Nilsen kommer AIBA bare tre måneder før Rio-OL til å vedta at alle profesjonelle boksere kan kvalifisere seg. For Brækhus vil det i praksis bety at hun får en mulighet til å kvalifisere seg under VM i Kasakhstan mellom 19. og 27. mai. I Astana må hun i tilfelle bli blant de fire beste. Fikk du med deg innveiingen: – Tenkte bare på en stor sandwich Lørdagens kamp i Tyskland er den første Brækhus bokser på 15 måneder. I VM må hun belage seg på å bokse hver andre eller hver tredje dag. I proffringen har hun de siste årene gått kamper over 10 runder à to minutter. VM-kampene bokses over 4 ganger to minutter. – Cecilia blir regnet som verdens beste bokser. Hun ville ha mestret overgangen, mener Erik Nilsen, generalsekretær i Norges Bokseforbund. Den internasjonale boksepresidenten: Brækhus & co. kan være med i OL Ching-Kuo Wa, IOC-medlem og president i det internasjonale bokseforbundet, gikk denne uken ut og sa at «vi vil at de beste bokserne skal være med i OL». Nilsen føler seg sikker at AIBA vil åpne for alle proffer – uansett forbund – kan stille i Rio. Men han har ennå ikke snakket med Brækhus. – Nå skal Cecilia gjøre seg ferdig med denne kampen. Så kan vi gjøre en henvendelse, sier han. Forskjellene fra proffsirkuset er flere enn kortere kamplengde og tettere kampprogram. I motsetning til mennene så vil kvinnene fortsatt bruke hjelm i Rio. Vektklassene kan også bli en utfordring. Brækhus veide fredag inn under 66,7 kg før matchen mot Chris Namus. Brækhus-motstander: Veldig deprimert etter sextape-mareritt I OL er vektklassene kun tre: 51 kg, 60 kg og 70 kg. – Jeg utelukker ikke OL, men jeg må ha fokus på kampen. Akkurat nå kan jeg ikke tenke på OL, for hodet må være rundt kampen på lørdag, sier Brækhus til VG. Hun står med 27 strake proffseire siden 2007. Hun vant før det 75 av 80 kamper som amatør og var i to mesterskapsfinaler i 2005. Da konkurrerte hun i 63 kg-klassen. Under EM i Tønsberg vant Brækhus gull etter å ha slått Julia Nemtsova i finalen. Men russeren fikk revansje under VM på hjemmebane i Podolsk senere på året.
OL-muligheten kan åpne seg for Cecilie Brækhus på den ekstraordinære kongressen til det internasjonale bokseforbundet AIBA i mai. Olympiatoppen gjør ingen ting før proffboksernes sak er avklart.